CELEX: 32020D0290
Language: lt
Date: 2020-02-28 00:00:00
Title: Komisijos įgyvendinimo sprendimas (ES) 2020/290 2020 m. vasario 28 d. kuriuo, nekeičiant galiojančių priemonių, nutraukiama importuojamiems Indijos kilmės kaliojo ketaus vamzdžiams ir vamzdeliams taikomo kompensacinio muito dalinė tarpinė peržiūra

2.3.2020   
               
               
                  LT
               
               
                  Europos Sąjungos oficialusis leidinys
               
               
                  L 61/6
               
            
         KOMISIJOS ĮGYVENDINIMO SPRENDIMAS (ES) 2020/290
         2020 m. vasario 28 d.
         kuriuo, nekeičiant galiojančių priemonių, nutraukiama importuojamiems Indijos kilmės kaliojo ketaus vamzdžiams ir vamzdeliams taikomo kompensacinio muito dalinė tarpinė peržiūra
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (1), ypač į jo 14 straipsnio 1 dalį,
         informavusi valstybes nares,
         kadangi:
         1.   PROCEDŪRA
         
         1.1.   Galiojančios priemonės
         
         
                     (1)
                  
                  
                     Europos Komisija (toliau – Komisija) importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (toliau – peržiūrimasis produktas) Įgyvendinimo reglamentu (ES) 2016/387 (2) (toliau – pradinis reglamentas) nustatė galutinį kompensacinį muitą.
                  
               
                     (2)
                  
                  
                     Peržiūrimajam produktui taip pat taikomas Komisijos įgyvendinimo reglamentu (ES) 2016/388 (3) su pakeitimais, padarytais Įgyvendinimo reglamentu (ES) 2016/1369 (4), importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams nustatytas galutinis antidempingo muitas.
                  
               1.2.   Prašymas atlikti peržiūrą
         
         
                     (3)
                  
                  
                     2018 m. liepos 24 d. Komisija gavo eksportuojančio gamintojo „Electrosteel Castings Limited“ (toliau – ECL) pateiktą prašymą atlikti galiojančio kompensacinio muito dalinę tarpinę peržiūrą pagal Reglamento (ES) 2016/1037 (toliau – pagrindinis reglamentas) 19 straipsnį.
                  
               
                     (4)
                  
                  
                     Per pradinį tyrimą Komisija ECL nustatė 9,0 % kompensacinį muitą.
                  
               1.3.   Dalinės tarpinės peržiūros inicijavimas
         
         
                     (5)
                  
                  
                     Komisija nusprendė inicijuoti dalinę tarpinę peržiūrą pagal pagrindinio reglamento 19 straipsnį, kurią atliekant būtų nagrinėjamas tik su ECL ir su juo susijusiomis bendrovėmis Indijoje susijęs subsidijavimas. 2018 m. gruodžio 4 d. Komisija Europos Sąjungos oficialiajame leidinyje paskelbė pranešimą apie inicijavimą (toliau – pranešimas apie inicijavimą) (5).
                  
               
                     (6)
                  
                  
                     Peržiūros tiriamuoju laikotarpiu buvo pasirinktas 2017 m. balandžio 1 d. – 2018 m. kovo 31 d. laikotarpis.
                  
               1.4.   Suinteresuotosios šalys
         
         
                     (7)
                  
                  
                     Pranešime apie inicijavimą Komisija paragino suinteresuotąsias šalis pareikšti savo nuomonę. Be to, Komisija apie peržiūrą konkrečiai pranešė nagrinėjamosios šalies valdžios institucijoms ir paragino jas dalyvauti peržiūroje.
                  
               
                     (8)
                  
                  
                     Suinteresuotosioms šalims buvo suteikta galimybė raštu pareikšti savo nuomonę ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.
                  
               
                     (9)
                  
                  
                     Komisija su ECL atstovais surengė du klausymus – 2019 m. balandžio 26 d. ir 2019 m. lapkričio 8 d. Be to, Komisija surengė du bendrus klausymus „Hydro-Mat“ (Belgija) ir „Vodoskok“ (Kroatija), taip pat „Rekalde“ (Ispanija), „Aquatubo“ (Ispanija), „Duna armatura“ (Rumunija), „G.M. Tecnorappresentanze“ (Italija), „Termocentro“ (Italija) ir „WAPPTech Environmental Technology“ (Vengrija) prašymu.
                  
               2.   PRAŠYMO ATSIĖMIMAS
         
         
                     (10)
                  
                  
                     2019 m. rugsėjo 27 d. e. laišku ECL pranešė Komisijai atsiimanti prašymą atlikti tarpinę peržiūrą.
                  
               
                     (11)
                  
                  
                     Pagal pagrindinio reglamento 14 straipsnio 1 dalį tyrimas gali būti nutrauktas, jei atsiimamas prašymas ir jeigu nutraukiant tyrimą neprieštaraujama Sąjungos interesams.
                  
               
                     (12)
                  
                  
                     Atliekant tyrimą nenustatyta jokių aplinkybių, rodančių, kad šio tyrimo nutraukimas prieštarautų Sąjungos interesams.
                  
               3.   IŠVADA
         
         
                     (13)
                  
                  
                     Komisija mano, kad dalinės tarpinės peržiūros tyrimas turėtų būti nutrauktas nepriimant jokio oficialaus sprendimo dėl svarbių ilgalaikių pasikeitimų ir ECL subsidijavimo.
                  
               
                     (14)
                  
                  
                     Komisija padarė išvadą, kad dalinė tarpinė peržiūra, per kurią nagrinėjamas tik ECL subsidijavimas, turėtų būti nutraukta nekeičiant galiojančių priemonių.
                  
               4.   FAKTŲ ATSKLEIDIMAS
         
         
                     (15)
                  
                  
                     Visoms suinteresuotosioms šalims buvo pranešta apie esminius faktus ir aplinkybes, kuriais remiantis padarytos pirmiau nurodytos išvados, ir joms buvo nustatytas laikotarpis pastaboms po šio faktų atskleidimo pateikti. Nebuvo gauta tokių pastabų, dėl kurių turėtų būti keičiama išvada.
                  
               
                     (16)
                  
                  
                     Šis sprendimas atitinka pagal pagrindinio reglamento 25 straipsnio 1 dalį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Importuojamiems Indijos kilmės kaliojo ketaus (t. y. ketaus su rutuliniu grafitu) vamzdžiams ir vamzdeliams, išskyrus kaliojo ketaus vamzdžius ir vamzdelius be vidinės ir išorinės dangos (toliau – nedengti vamzdžiai), kurių KN kodai šiuo metu yra ex 7303 00 10 ir ex 7303 00 90 (TARIC kodai 7303001010 ir 7303009010), taikomo kompensacinio muito dalinė tarpinė peržiūra nutraukiama.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. vasario 28 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2016 6 30, p. 55.
         
            (2)  2016 m. kovo 17 d. Komisijos įgyvendinimo reglamentas (ES) 2016/387, kuriuo nustatomas galutinis kompensacinis muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 73, 2016 3 18, p. 1).
         
            (3)  2016 m. kovo 17 d. Komisijos įgyvendinimo reglamentas (ES) 2016/388, kuriuo nustatomas galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 73, 2016 3 18, p. 53).
         
            (4)  2016 m. rugpjūčio 11 d. Komisijos įgyvendinimo reglamentas (ES) 2016/1369, kuriuo iš dalies keičiamas Įgyvendinimo reglamentas (ES) 2016/388, kuriuo nustatomas galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 217, 2016 8 12, p. 4).
         
            (5)  Pranešimas apie importuojamiems Indijos kilmės kaliojo ketaus (t. y. ketaus su rutuliniu grafitu) vamzdžiams ir vamzdeliams taikomų kompensacinių priemonių dalinės tarpinės peržiūros inicijavimą (OL C 437, 2018 12 4, p. 32).